N‑kɨu Jesús Jericó.
N‑yaʼa ndaa‑ia ñuu jan.
Ijan tuu ɨɨn se kuika nani Zaqueo xijan tvini nandajan gobierno.
Taxnuni‑s nuu dava ka se ka xijan tvini nandajan gobierno.
Nu n‑xini‑s xa n‑kɨu Jesús Jericó,
n‑kuu anu‑s xa jini‑s‑ia,
ko ña n‑kuu xa jini‑s‑ia chi yo kueʼe ñayiu xyuku,
daxa yo ndiʼi‑s.
N‑kendava‑s.
N‑xe juindodo nuu‑s nuu juaʼan‑ia,
te n‑xe kaa‑s ɨɨn yutnu nani sicómoro xa kundeʼa‑s‑ia chi ijan yaʼa‑ia.
Nu n‑xee Jesús ijan,
n‑ndonenuu‑ia.
N‑xini‑ia‑s,
te n‑jaʼan‑ia nuu‑s:
—Zaqueo,
yachi.
Ta nuu chi kidayɨka‑i xa ndoo‑r veʼe‑n vitna.
Ñama n‑nuu‑s.
N‑kudɨ ini‑s,
te ndeka‑s‑ia juaʼan veʼe‑s te n‑nukoo‑s xiʼin‑ia.
N‑ka nukuita ntdaa ñayiu n‑xini xa n‑yaʼa xa n‑ka jan tnuʼu‑i Jesús.
N‑ka xiaʼan tnaʼa‑i:
—Juaʼan Jesús veʼe se yo kueʼe kuechi kida xa ndoo‑s ijan.
N‑ndojuiin Zaqueo te n‑jaʼan‑s nuu Jesús,
Ia kuu Xtoʼo‑ro:
—Dito,
kunaʼa‑n xa juñaʼa‑da ñayiu ka kundaʼu dava xaxii‑da,
te ñayiu n‑dandaʼu‑da,
najuñaʼa‑da xaxii‑i koon vuelta —kuu‑s,
xiaʼan‑s.
Te xiaʼan‑ia nuu ñayiu xyuku xiti veʼe jan:
—Vitna niʼi se io veʼe yaʼa taʼu‑s chi daʼya dana Abraham kuu‑s ná ka kuu‑ro.
N‑kixee ruʼu,
Ia kuu ñayiu,
xa dananitaʼu‑r ñayiu ñatu ka xini jundu kuu Ianyuux.